Malmö
55°36′21″N 13°0′9″E﻿ / ﻿55.60583°N 13.00250°E﻿ / 55.60583; 13.00250 Malmö je grad u Švedskoj koji se nalazi na krajnjem jugu ove zemlje u provinciji Skåne (Skone). Sa svojih 280 000 stanovnika je treći grad po broju stanovnika u Švedskoj. Osnovan je 1275. godine i bio je više vijekova drugi grad po veličini u Danskoj. Morski tjesnac Öresund ga odvaja od Kopenhagena. Iznad ovog moreuza se danas nalazi Öresund most. 1437. Malmö je dobio svoj grb sa označjem danskog kralja Erika VII od Pommeranije. Ovaj kralj je također naredio da se izgradi tvrđava Malmøhus (Kuća Malmea). U danskoj reformaciji Malmö je igrao veoma važnu ulogu. Gradonačelnik Malmea, Hans Mikkelsen, je preveo zajedno sa Christiernom Pedersenom Novi testament na danski jezik, a sveštenik Claus Mortensen Tøndebinder je izdao prvu dansku knjigu salmi, Malmø-Salmebogen. Pri mirovnom sporazumu između Danske i Švedske u Roskildeu 1658. godine, Danska je izgubila Malmö zajedno sa ostatkom provincije Skåne u korist Švedske. U Malmeu je 27. augusta 2005 otvoren Turning Torso, spektakularni vijugasti neboder, koji je sa svojih 190 metara visine, druga po visini stambena zgrada u Evropi. Njegova silueta se može vidjeti s cijelog područja Öresunda.